| **Cynllun Gweithredu CC Blaenrheidol 2024/25** |
| --- |
| Dyddiad Cyfarfod | Gweithredau eu Hangen / Cymerwyd | Dyddiad Gweithredu |
| 4/2/25 | **Bin halen Maes yr Awel**: Nodwyd bod neb yn medru mynd lan na lawr y bryn canol yn Maes yr Awel pan mae’n rewllyd. Mae’r bin halen melyn (sy’n berchen i’r Cyngor Sir) wedi ei leoli wrth y mynedfa i’r ystâd ond mae’n rhy bell i’w ddefnyddio ar y bryn (er ei bod wedi ei lenwi’n ddiwedda). Prynodd y Cyngor Cymuned bin halen i’r ystâd rhai blynyddoedd yn ôl. Caiff hwn ei leoli ar ben y bryn, ond mae’r Cyngor Sir yn pallu ei lenwi, yn debyg am resymau cyfrifoldeb. – Gofynwyd i’r Clerc i holi am eglurhad o’r hyn o’r Cyngor Sir ac i ddarganfod pwy ddylau ddarparu halen i Maes yr Awel. **(Gweithredu: Clerc)** Ebost wedi ei hel i’r Cyngor Sir 11/3/25 yn y lle cynta am eglurhad (Cyf 723972). Ail ebost wedi ei hel 11/6/25 (Cyf newydd 755075) – disgwyl ymateb . | Ar waith 11/3/25 & 11/6/25 |
| 4/2/25 | **Lôn Brynglas** – derbyniwd neges oddiwrth aelod o’r gymuned yn nodi anhawster wrth ymuno a’r A44 o’r Lôn. Mae’n debyg ei bod yn barod wedi gofyn i’r perchennog o’r cae cyferbyn i’r Lôn i dorri’r coed. Nid oes modd gweld y ceir sy’n gyrru i mewn i’r pentref ar hyn o bryd – mae nifer o ddamweiniau wedi eu arbed. A gall y Cyngor trefnu i dorri’r coed? Hefyd, mae car yn cael ei parcio ar y cyffordd ar adegau sy’n fentr arall. – Gofynwyd i’r Clerc i ofyn i berchennog y cae i dorri’r coed cyferbyn a’r cyffordd sydd â dotiau arnynt. **(Gweithredu: Clerc)** Mewn llaw | Ar waith |
| 4/2/25 | **IRPW** - **Datganiad o Daliadau 2024-25** – Y ffurflen flynyddol wedi ei chwblhau a’i dychwelyd ar 1/6/25 yn nodi dim taliadau. Bydd angen ebost unigol o bawb i gadarnhau hyn. **(Gweithredu: Clerc)** Ebost wedi ei ddosbarthu 11/6/25 | Ar waith |
| 4/2/25 | **Trefniadau y Cofio / Nadolig** - Mae aelod o’r gymuned wedi cwyno i Gynghorwr (DJ) am nad oedd y Cyngor Cymuned wedi dodi coeden Nadolig i fyny yn yr ardal y flwyddyn ddiwethaf; ac hefyd, d’oedd y pabis coch ddim wedi eu harddangos yn y pentref ar adeg y cofio. Cytunwyd y byddai’r Cyngor yn sicrhau bod y nwyddau priodol yn cael eu arddangos ar y ddau adeg eleni. **(Gweithredu: Pawb)** Royal British Legion – Pabi mawr plastig (40cm U x 36cm H) £5 yr un – nawr mewn stoc. | Ar waith |
| 4/2/25 | **Argyfwng Costau Byw** – Mae’r Cyngor ar hyn o bryd yn derbyn llawer o ebyst ynglyn a’r argyfwng. Cytunwyd y byddai’n syniad i wneud rhywbeth i helpu. Awgrymwyd y fedre cael ei redeg ar y cyd hefo ‘syrjyri’ y Cynghorwr Sir pob yn ail fis ee darparu ‘lle cynnes’ am y ddwy awr ac yn bosib cynnig tocyn / gweithgaredd. Mae yna grantiau wedi bod ar gael am hyn. **(Gweithredu: RD a’r Clerc)** | Ar waith |
| 30/7/24 | **Hewl yn ymuno a’r A44** – derbyniodd DJ cwyn arall yn cyfeirio at y cloddiau a’r coed yn ymyrryd gallu gyrrwyr i weld wrth geisio ymuno a’r A44 o’i hewl. Mae hyn yn go beryglus ac yn hunllef ar hyn o bryd o ganlyniad yr holl ymwelwyr yn pasio drwy’r ardal yn yr hâf. Caiff hwn ei adrodd i RD yn y cyfarfod nesaf i geisio cadarnhau bod rhywun proffesiynol yn cael ei heirio i’w ddatrys. **(Gweithredu: trafod yn y cyfarfod nesaf)**   | Ar waith |
| 11/6/24 | **Arwydd ‘Dim Cwn’** – Mae rhai pobl wedi cwyno ynglyn a’r arwydd sydd wedi ei roi ar ffens y maes chwarae ym Maesyrawel yn gwrthod mynediad i gwn. Mae angen cael eglurhad ar y sefyllfa. **(Gweithredu: Clerc)** Adroddodd y Clerc y canlynol i’r cyfarfod 30/7/24: yn ôl Swyddog o’r Cyngor Sir: “am mae’r Cyngor Cymuned sy’n cynnig y maes chwarae fel adnodd i’r cyhoedd, mae’n rhaid i’r cyhoedd dilyn termau ac amodau y CC pan yn ei ddefnyddio. Felly, mae’n syniad da i hysbysu’r termau ac amodau ee wrth eu nodi mewn hysbysiad ar bwys yr adnoddau – a chynwys bod cwn ddim yn cael mynediad i’r maes chwarae”. Caiff hyn ei drafod ymhellach yn y cyfarfod nesaf ar y cyd hefo’r adroddiad Rospa. **(Gweithredu: trafod ar ôl derbyn Adroddiad RoSPA 2025)**  | Ar waith |
| 11/6/24 | **Hewl Nant-y-Moch** – Nodwyd gan DJ bod yna ‘dip’ yn yr hewl lle mae’n ymuno hefo’r A44 sy’n go beryglus, ac hefyd bod y cloddiau wedi tyfu cymaint na ellir weld yr arwydd i Nant-y-Moch. Mae RD yn wybodol bod yna waith ar y gweill i drwsio wyneb y ffyrdd yn yr ardal, felly gall geisio trefnu cwrdd â swyddog o’r Cyngor Sir i drafod hyn ymhellach. **(Gweithredu: RD)**  | Ar waith |
| 11/6/24 | **Hewl ‘Splash’** – Atgofiodd JW ei bod wedi tynnu sylw yn y gorffennol bod coed a cloddiau wedi tyfu ar y tro o’r A44 sy’n gwneud hi’n anodd gweld traffig pan yn gyrru ymlaen i’r A44. Gall RD codi hyn r’un pryd â Hewl Nant-y-Moch. **(Gweithredu: RD)**  | Ar waith |
| 27/2/24 | **Gridiau-gwartheg** ar y ffordd i Nant y Moch – Cyf CSC ar Clic 420160. Angen aia ail-bolltio’r gridiau i sicrhau nad ydynt yn symud abiti pan â cerbydau drostynt, neu codi arwyddion i hysbysu rheini sy’n defnyddio’r hewl bod angen cymer gofal pan yn croesu’r gridiau. Mae BT, Priffyrdd yn ymwybodol o hyn. Adroddodd DJ i’r cyfarfod ar 11/6/24 bod y sefyllfa heb newid. Erbyn cyfarfod 30/7/24 mae’r grid pella wedi ei drin, ond mae defaid dal yn medru cerdded dros y lleill i gyd am nad ydynt wedi cael eu glanhau. Mae angen atgoffa’r Cyngor Sir o hyn. **(Gweithredu: Clerc)**   | Ar waith |
| 31/10/23 & 11/6/24 | **Tir gyda gor-dyfiant** ar bwys maes chwarae Maesyrawel –Adroddodd RD ei fod heb derbyn unrhyw gyfathrebiaeth pellach oddi wrth Barcud.Anfonwyd neges i MW gan y Clerc ar 29/4/24. Trafodwyd ei ymateb yn y cyfarfod ar 11/6/24, a penderfynwyd bod angen gofyn i’r Cyngor Sir i dacluso’r tir gwastad sydd dros y gweithdy carffosaeth **(Gweithredu: RD)**, a gofyn i Barcud i dacluso’r tir lle mae’r coed a mannau gwyllt (ond gwerth aros i drafod hyn gyda MB). Y coed sy’n hongian dros yr hewl sydd weithaf – angen cel hwnw wedi ei dorri gan Barcud. **(Gweithredu: Clerc)**  | 29/4/24 & Ar waith |
| 27/2/24 | **Pecyn Cymorth Cyllid a Llywodraethu** ar gyfer Cynghorau Cymuned a Thref – hunan-asesiad i’w gwblhau. **(Gweithredu: Clerc)**  | Ar waith |
| 27/2/24 & 23/4/24 | **Diffibrilwr i Ystumtuen** – nodwyd gan RD bod y cynllun ar gael i cyrff i gynnwys Cynghorau Cymuned i gael diddibrilwr yn rhad ac am ddim yn dod i ben diwedd mis Mawrth. Mi fydd felly’n anfon y manylion i’r Clerc i wneud cais. Cwblhawyd Cais Calon Hearts ar-lein 29/2/24 – wedi derbyn dyfynbris o £1,715 am ‘Diffibrilwr C1A Mindray BebeHeart a Pecyn Cabinet Clô Bwth Ffôn’ i gynnwys hyfforddiant CPR ond ddim yn cynnwys ei osod; ceuodd cynllun diffibrilwr rhad ac am ddim y BHF ar 28/2/24 (ond mae’n ail-agor ym Medi 24).Am bod preswylwyr yn gofyn am y mater yma, penderfynwyd y byddai’r CC yn gwneud cais i Gefn Croes am grant i dalu am prynu a gosod ddiffibrilwr. **(Gweithredu: Clerc)** Cafodd cais ei ebostio i Cefn Croes ar 11/6/24 a derbynwyd ymateb ar 25/6/24. Caiff y cais ei ystyried gan y Bwrdd ym mis Tachwedd. Adroddodd y Clerc yn y cyfarfod 4/2/25 ei bod wedi debyn neges mewn ymateb i’r cais a wnaethpwyd yn dweud “Mae’r ymddiriedolwyr yn bles iawn i allu cynng grant i Gyngor Cymuned Blaenrheidol, y swm o £1,625.00 tuag at diffibrilwr, cabinet allanol a costau gosod” – Cytunwyd y ddylai’r Clerc nawr ofyn am ddyfynbrisiau am diffibrilwr a postyn i’w ddal. Caiff ei leoli yn Ystumtuen, awgrymir ger hysbysfwrdd y Cyngor Cymuned. Cytunwyd hefyd y ddylai’r model fod yr un peth neu’n debyg i rheini sydd gan y gymuned yn barod. **(Gweithredu: Clerc)** Dyfynbrisiau wedi derbyn – ymholiadau cyf archebu | 5/3/24 &Ar waith |
| 27/2/24 | **RoSPA** – Mae’r adroddiad, yn ogystal a chrynodeb mae’r Clerc wedi ei baratoi o’r gweithredau sydd angen, wedi ei ddosbarthu. Cytunwyd ei fod yn adroddiad da, ond dyler edrych am ddyfynbrys am y gwaith sydd angen ar orchuddion cadwyni. Anfonwyd ebost i ‘Sutcliffe Play Ltd’ ar 5/3/24 i ofyn a fyddai’n bosib iddynt gwblhau’r gwaith, ac os y byddent, i anfon ddyfynbris. Anfonwyd neges arall trwy ddolen ar eu gwefan ar 29/4/24. Derbynwyd ymateb yn gofyn am luniau o’r offer y nodwyd. Am fod yr ymchwiliad ar fin cael ei ymgymryd y mis yma penderfynwyd aros am yr adroddiad yn gyntaf, ac yna hel y wybodaeth i Sutcliffe. **(Gweithredu: Clerc - ar y cyd ‘ag Adroddiad 2025, sydd ar waith)**  | 5/3/24 &Ar waith  |
| 27/2/24 | **Cynllun Hyfforddu’r Cyngor** – Gan fod angen rhoi copi o’r Cynllun i Bwyllgor Moeseg a Safonau y Cyngor Sir, cytunwyd y byddai Appendix 3 o gynlluniau hyfforddu’r Cyngor Cymuned yn cael ei lenwi gan pob unigolyn a’i ddychwelyd i’r Clerc mor gynted a phosib. Dim ond llenwi’r ail golofn o’r tabl yn Appendix 3 ‘Assessed Competency Level’ sydd angen i’r Cynghorwyr ei wneud gan nodi sgôr o 1-4 (lle bo 4 yn oll wybodol). **(Gweithredu: Disgwyl un ymateb)** | Ar waith |
| 23/4/24 | **Y Ddolen** – mae’r papur wedi gofyn a fedrai’r CC anfon erthygl yn reolaidd iddynt ynglyn â’r hyn y mae’r CC wedi ei wneud. Cytunwyd bo’r Clerc yn gwneud hyn, gan ddechrau hefo’r Adroddiad Blynyddol am 2023/34. **(Gweithredu: Clerc)** Caiff hyn ei wneud yn dilyn cymeradwyaeth yr Adroddiad yn y CCB (a derbyn ymateb yr hyfforddiant, a’r adroddiad yn cael ei gyfieithu). **(Gweithredu: Dal i ddisgwyl un ymateb i’r hyfforddiant)** | Ar waith |

| **Gweithredau wedi eu Cwblhau 2024/25** |
| --- |
| 27/2/24 | **Bin Grud** – mae angen bin grud newydd ym Mwadrain. Mae’r un presennol hefo crac mawr sy’n gadael dwr i mewn, sy’n amharu ar ei effeithiolrydd. Adroddwyd hyn i GSC gan y Clerc.Anfonwyd ebost (gyda lluniau) i’r Cyngor Sir drwy Clic ar 6/3/24 (Cyf 609855).Mae’r bin grud wedi ei adnewyddu erbyn hyn.  | 6/3/24 &31/3/25 |
| 27/2/24 | **Tyllau yn yr Hewl** – mae yna dyllau go dwfn wedi ymddangos ar yr hewl rhwng Bwadrain a’r grid-gwartheg. Hefyd, mae angen sylw ar dau o’r draeniau-dwr ar yr un hewl am eu bod yn gor-lifo yn reolaidd. Adroddwyd hyn i GSC gan y Clerc.Anfonwyd tri ebost (gyda lluniau) i’r Cyngor Sir drwy Clic ar 6/3/24 (tyllau’r hewl [Cyf 609862], draeniau [Cyf 609861] a llidiart a chlip peryglus ger grid-gwartheg wrth y mynediad i Bwadrain [Cyf 609856]). Rhoddwyd dau arwydd ar yr hewl yn nodi ei fod yn anwastad. Mae’r tyllau a rhannau o’r hewl wedi eu llenwi gyda tarmacadam erbyn hyn. | 6/3/24 &31/3/25 |
| 4/2/25 | **Dwr Cymru** - Cafodd y Cynghorwyr sioc i glywed bod yr aneddau hynny yn y pentref a oedd wedi bod heb ddwr am bump diwrnod heb dderbyn unrhyw gyfatebolrwydd oddiwrth Dwr Cymru yn egluro sut yr oedd hyn wedi digwydd na ymddiheuriad am yr anghyfleustra. Gofynwyd i’r Clerc i ysgrifennu llythyr yn gofyn am hyn.Anfonwyd neges drwy wefan DW ar 14/3/25:***Cyf / Re: Cyflenwad Dwr i Bonterwyd / Water Supply to Ponterwyd*** *During the recent stormy weather a number of the residences in the village of Ponterwyd were without a water supply for up to 5 days. Residents have informed Blaenrheidol Community Council that they have not received either an explanation or an apology from Dwr Cymru for this incident. The Council would therefore be grateful if this could be addressed.*Derbynwyd ymated ar 24/3/25 a’I ddosbarthwyd i’r Cynghorwyr ac ar tudalen FB RD. | 15/5/25 |
| 4/2/25 | **Diwrnod VE 80 - 8 May 2025.** Awgrymwyd i geisio cael aelodau o’r gymuned at eu gilydd am 9.30yh i ganu emynau / caneuon ystyriol. Penderfynwyd peidio gweithredu hyn am bod y media yn awgrymu partion yn y stryd ar y 5ed o Fai (gwyl y banc). Nodwyd bod yRed Kite yn dal digwyddiadau ar y penwsnos 10-11 o Fai. | 18/3/25 |
| 4/2/25 | **Rali Ceredigion 2025**: Rhoddwyd y dyddiadau a dau lwybr o fewn ffiniau Blaenrheidol i’r Cyngor cael eu hystyried (am fod rhain am ymgynghoriad yn unig ar hyn o bryd, gofynwyd i’r Cyngor i beidio eu siario’n gyhoeddus). Ni fedrai’r Cynghorwyr rhagweld unrhyw broblem o’r hyn y cafwyd i’w hystyried. Yn ôl y gofyn, adroddwyd hyn yn ôl i ysgrifenyddion y Rali gan y Clerc ar 11/3/25. | 11/3/25 |
| 18/3/25 | **Casglu Sbwriel** – Derbynwyd neges gan y Clerc i gefnogi 10fed Clanhâd Gwanwyn Prydain Fawr am y cyfnod 21/3/25 – 6/4/25. Am fod yr ebost wedi ei ddanfon i’r Cyng Rhodri Davies, doedd dim angen unrhyw weithrediad arall.  | 25/2/25 |
| 4/2/25 | **Cod Ymddygiad**: Mae’r Cyngor Sir yn rhedeg sesiwn hyfforddiant ar hyn dros ‘zoom’ ar 11/2/25 (6yh-7:30yh) ac awgrymwyd bod y mwyafrif o gynghorwyr a chlercwyr yn ei fynychu. Mynychodd y Clerc yr hyfforddiant a dosbarthu’r nodiadau i’r Cynghorwyr.  | 16/1/25 & 14/2/25 |
| 30/7/24 | **Cyfansoddiad** – Fel rhan o’r gais am grant, mae Cefn Croes wedi gofyn am gopi o Gyfansoddiad y Cyngor. Nid oedd copi gan unrhyw un o’r Cynghorwyr. Awgrymwyd y ddyler wirio gan swyddog Cefn Croes a oedd un ar ffeil yn barod am fod y Cyngor wedi derbyn grantiau yn y gorffennol. Os na, byddai angen wirio gyda’r Clerc diwethaf a/neu gyda’r Cyngor Sir. Ceisiodd y Clerc y tri awgrym yma, ond ni ddarganfuwyd y Cyfansoddiad. Paratowyd Cyfansoddiad newydd i’r Cyngor yn defnyddio templed ULlC a’i cymeradwyo gan y Cyngor ar 4/2/25. | 4/2/25 |
| 4/2/25 | **Nodwyd a derbyniwyd** (lle’n briodol) yr adroddiadau canlynol: * + - Nodyn Datblygu Ymarfer 8 Cod Ymddygiad: Aelodau a Swyddogion
		- Adroddiad Blynyddol Drafft Panel Annibynnol Cymru ar Gydnabyddiaeth Ariannol 2025-2026 (nodwyd bod y Cyngor ddim yn talu unrhyw gydnabyddiaeth ariannol)
		- Model Reoliadau Ariannol 2024

Canllawiau ar gyfer E-byst a Chaffael | 4/2/25 |
| 4/2/25 | **Dogfennau a Proses Ymgynghori Ysgol Syr John Rhys**. Anfonodd y Cyngor Cymuned lythyr i‘r Cyngor Sir mewn ymateb i’r ymgynghoriad ar gau’r Ysgol. Ta waeth, cafodd y broses ei ddileu – Credwyd bod y Cyngor Sir yn bwriadu ail-ddechrau’r broses, yn anelu am ddyddiad cau o Fis Medi 2026. Dalwyd cyfarfod yn y neuadd, a gobeithir ffurfio pwyllgor newydd i’r neuadd. Nodwyd bod Cynghorau Cymuned eraill wedi pwrcasi adeiladau eu ysgolion ar ôl iddynt gau. | 4/2/25 |
| 4/2/25 | **Cais RhG** oddiwrth cwmni cyfryngau a marchnata ‘Screaming Frog Ltd’ – gofynodd y cwmni am y swm yr oedd y Cyngor wedi clusnodi ar gyfer goleuadau ac addurniadau Nadolig. Anfonodd y Clerc ymateb o fewn 21 diwrnod yn nodi ‘sero’. | 4/2/25 |
| 4/2/25 | **Arolwg LPIP**: Mae holiadur wedi cael ei ddosbarthu i gynghorau gan prosiect sy’n cael ei reoli gan y Brifysgol i weld sut mae Cynghorau yn cael eu rhedeg. Nodwyd gan y Cambrian News bod yr ymateb hyd yn hyn yn araf – Llenwodd y Clerc yr holiadur ar ran CC Blaenrheidol a’i ddosbarthu i’r Cynghorwyr am eu sylwadau. Cafodd yr holiadur ei ddanfon i’r Brifysgol ar 29/2/25.  | 4/2/25 |
| 4/2/25 | **ULlC Arolwg o'r Pwyllgor Ardal**: Mae ULlC wedi dosbarthu holiadur yn gofyn beth mae cynghorau yn meddwl o’r gwasanaeth maent yn ei gynnig. Dyddiad cau yr arolwg yw diwedd mis Chwefror – Cytunodd y Clerc i lenwi’r holiadur a’i ddosbarthu i’r Cynghorwyr am eu sylwadau cyn y cyfarfod nesaf i’w ddychwelyd i ULlC. Ta waeth, wrth ddarllen yr holiadur, roedd llawer o’r cwestiynau cyf ei pwyllgorau ayb, felly roedd hyn ddim yn briodasol i’r Cyngor.  | 4/2/25 |
| 27/2/24 & 23/4/24 | **Cysgodfa bws Maesyrawel** – Mae’r Clerc wedi derbyn dyfynbrys i gyflenwi a ffitio paneli polycarbonate i ailosod rheini sydd ar goll / wedi difrodi yn y cysgodfa am £780+TAW. Cytunwyd y dyler ofyn am ddyfynbrysiau eraill cyn symud ymlaen.Anfonwyd ebost i pedwar cwmni arall yn gofyn am ddyfynbris. Derbynwyd DIM YMATEB i unrhyw un o’r pedwar cais.Yn y cyfamser, derbyniwyd neges oddiwrth trigolyn ar 1/3/24 trwy wefan BCC yn cyfeirio at adnewyddu’r cysgodfa bws. Anfonwyd ymateb iddo ar 11/3/24 i’w sicrhau bod y mater yma mewn llaw.Oherwydd y sefyllfa, penderfynodd pawb a oedd yn bresennol i dderbyn y ddyfynbris gwreiddiol. **(Gweithredu: Clerc)** Derbynwyd y dyfynbris drwy ebost ar 29/4/24. Derbynwyd cadarnhad ei bod yn barod i ymgymryd y gwaith yn ôl y dyfynbris (er ei bod wedi ei dderbyn dros 1 mis yn ôl) ond ni medrent rhoi dyddiad penodol pan fyddent yn medru gwneud y gwaith.Derbyniwyd anfoneb am y gwaith yn ôl y dyfynbris ar 2/7/24. Aeth HM a’r Clerc i Maesyrawel i gadarnhau bod y gwaith wedi ei gwneud, a cytunwyd yng nghyfarfod 30/7/24 i dalu am ei gwaith. **(Gweithredu: Clerc)** Anfonwyd y siec 31/7/24. | 31/7/24 |
| 27/2/24 | **Llywodraethwr i’r Ysgol** – Mae’r Ysgol angen Cynghorydd Cymuned arall ar Fwrdd y Llywodraethwyr. Penderfynwyd yn y cyfarfod o 23/4/24 i ofyn i AT ymgymryd y rol yma. **(Gweithredu: Clerc)**Anfonodd y Clerc ebost i AT ar 29/4/24 yn gofyn a fyddai’n barod i dderbyn y rôl o Lywodraethwr yr Ysgol. Ymddiheuriodd AT i’r cyfarfod ar 30/7/24 am nad oedd yn medru derbyn y cynnig am fod ormod o ymrwymiadau eraill ganddo.  | 30/7/24 |
| 30/7/24 | **Diogelwch Batris Lithium a beiciau-e a sgwteri** – Derbyniwyd ebost yn gofyn cynghorau i gefnogi ymgyrch cyf Bil i gynhyddu’r diogelwch y batris yma. Teimlad y Cynghorwyr oedd bod hwn ddim yn addas i gynghorau bach lleol, felly nid oedd angen ymateb. | 30/7/24 |
| 11/6/24 | **Pont ‘Splash’ ar yr A44** – Derbynwyd neges oddi wrth y Cyngor i’n hysbysu bod gwaith ar fin cychwyn ar y bont bren, ond bod angen hybsysu’r perchennog am and oedd y wybodaeth yma ganddynt. Trafodwyd a rhoddwyd y wybodaeth i’r Swyddog gan RD.  | 11/6/24 |
| 27/2/24 | **Hewl Pendam i Nant y Moch** – Cyf CSC ar Clic: 476664. Nododd DJ bod twll mawr ar yr hewl ar bwys y Grid-gwartheg. **(Gweithredu: Clerc)** Adroddwyd hyn i CSC trwy Clic ar yr un Cyfeirnod ar 29/4/24. Adroddodd DJ yng nghyfarfod 11/6/24 bod y twll wedi cael ei lenwi. | 11/6/24 |
| 23/4/24 | **LlC: Adran 6 (Bioamrywiaith)** – Angen paratoi cynllun ac adroddiad. Dosbarthwyd Adroddiad drafft 21/4/24 a’i drafod yng nghyfarfod 23/4/24. Ni wnaethpwyd unrhyw sylwadau pellach. Mi gwblheir yr Adroddiad a’i atodi i’r Adroddiad Blynyddol 2023/24. **(Gweithredu: Clerc)** Mae wedi cael ei gymeradwyo fel rhan o’r Adroddiad Blynyddol yng Nghyfarfod Cyffredinol Blynyddol y CC ar 11/6/24. | 11/6/24 |
| 27/2/24 & 23/4/24 | **Bwth ffôn Ystumtuen** – Y bwth ffôn yn Ystumtuen yw’r man ffafriol i’r diffibrilwr (os na efallai byddai modd gofyn i’r Capel). Adroddodd y Clerc ar gynllun BT i ‘fabwysiadau bwth’, sy’n galluogi cynghorau cymuned i gael cytundeb gyda BT i fabwysiadu bwth penodol am £1. Cytunwyd y ddylai’r Clerc gario mlaen hefo hyn. Anfonwyd ebost i BT ar 29/2/24 yn gofyn i fabwysiadu’r bwth – derbynwyd ymateb ar 4/3/24 yn deud bod y bwth yn Ystumtuen ddim ar gael i’w fabwysiadu am and oes derbyniad i ffôn symudol digonol yno, yn ôl rheoleiddiadau Ofcom. Anfonwyd ebost arall ar 5/3/24 yn gofyn a fyddai BT yn ystyried rhoi diffibrilwr yn y bwth os nad oedd yn cael ei fabwysiadu, a derbyniawyd ymateb yn cadarnhau nad oeddynt yn caniatau diffibrilwyr yn eu bwths ar waith. Ta waeth, awgrymwyd y medrem wneud cais arall mewn tua 6 mis rhag ofn bo’r derbyniad i ffôn symudol wedi gwella erbyn hynny.Yn wreiddiol, mi benderfynwyd dylai’r opsiwn o’r posibilrwydd o’i osod ar wal y Capel cael ei ystyried **(Gweithredu: Clerc)** ond mae Blaenor y Capel wedi torri ei bigwrn a wedi methu mynchu y gwasanaeth diwethaf yn y Capel, felly ni chafwyd siawns i’w drafod hyd yn hyn. Yn y drafodaeth yn y cyfarfod ar 6/11/24 penderfynwyd y ddylid ail-ystyried y mater, a’i roi ar postyn y bwrdd notis sydd ar bwys y bwth ffôn yn sgwar y pentref. Mae hwn yn berchen i’r Cyngor Cymuned. | 11/6/24 |
| 27/2/24 | **Portread** – hysbyswyd y Clerc bo Swyddfa’r Cabinet yn darparu portread rhad ac am ddim o Ei Fawrhydi y Brenin i bob Cyngor, os y gwneir gais. Cytunwyd bod y Clerc yn mynd ymlaen i archebu un i’r Cyngor. **(Gweithredu: Clerc)**Cwblhawyd y cofrestri ar-lein ar 29/2/24. Derbynwyd y portread a’i roi fel rhodd i’r Ysgol 23/4/24. Nid oes lle iddo ar y wal ar hyn o bryd, ond mae’n cael ei gadw’n ddiogel yn y cwpwrth yno.  | 11/6/24 |
| 23/4/24 | **Adroddiad Blynyddol 2023/24** – mae’r Clerc wedi dosbarthu copi drafft Saesneg i’r Cyngorwyr i’w ystyried. Unwaith y bydd pawb wedi cynnig eu sylwadau caiff yr Adroddiad ei cyfieithu a’i gadarnhau. **(Gweithredu: Pawb)**Mae wedi cael ei gymeradwyo yng Nghyfarfod Cyffredinol Blynyddol y CC ar 11/6/24. | 11/6/24 |
| 23/4/24 | **Grŵp Cyswllt Cymunedol Fferm Wynt Lluest y Gwynt 20/3/24 (13/3/24)** – Cynhaliwyd y cyfarfod a derbyniwyd cofnodion gan y Clerc, sy’n barod i’w dosbarthu. Mynychodd DJ y cyfarfod, a nododd nad oedd yna lawer mwy o wybodaeth wedi dod i law. Dim ond grwp bach o bobl mynychodd. Disgwylir y bydd cynllunio yn cymryd sbel go lew. Bydd cronfa yn cael ei greu a’i weithredu i fudd y gymuned. **(Gweithredu: Clerc)** Danfonwyd 10/6/24 | 10/6/24 |
| 23/4/24 | **T&A oddi wrth Cefn Croes i’w llofnodi (grant 2021)** – Roedd angen hwn ar gyfer y grant dderbyniwyd ar gyfer Dathliad y Jiwbili. Llofnododd HM ar ran y Cyngor Cymuned yn absenoldeb y Cadeirydd a’r Is-Gadeirydd. Anfonir y ddogfen ymlaen i Gefn Croes gan y Clerc. **(Gweithredu: Clerc)** Danfonwyd 10/5/24 | 10/5/24 |
| 23/4/24 | **Anfoneb dyddiedig 3/9/2021** – Derbyniwyd yr anfoneb gan y Clerc. Gwiriwyd y cwmni gyda ‘Companies House’, ac yn ôl ei wefan mae’n darparu offer maes chwarae ac eitemau arbennig cysylltiedig. D’oes dim taliad o £84 wedi ei dalu i’r cwmni ers dyddiad yr anfoneb yn ôl y cyfrifon. Cofiodd y Cynghorwyr archebu eitemau arbennig i maes chwarae Maesyrawel a felly roeddent yn hapus i’w dalu. **(Gweithredu: Clerc)** Danfonwyd 10/5/24 | 10/5/24 |
| 27/2/24 | **D-DAY 80** – 6ed Mehefin 2024 – yn ôl y gofyn, cofrestrodd y Clerc ddiddordeb ar ran y Cyngor i ymuno yn cofio’r diwrnod wrth drefnu parêd yn y gymuned a chyni coelcerth am 9.15yh. Cytunwyd y byddai’n syniad da i gael yr Ysgol i gymryd rhan – gall RD a HM dod â hwn at eu sylw yng nghyfarfod nesaf y Llywodraethwyr ym mis Mawrth. Awgrymodd JW cael ‘tê p’nawn’ (ond gyda’r nôs) yn yr ysgol, mewn gwisg amser rhyfel/40au, cyn y parêd i’r goelcerth. Gall RD ofyn a byddai modd cyni y goelcerth yn ei gae. Efallai y fyddai’n bosib cael côr lleol Meibion y Mynydd i ganu caneuon amser rhyfel/40au. Mae’r Ysgol wedi cael ei arolwg yn ddiweddar, felly bu’n frysur yno; ta waeth, bydd HM yn cael gair hefo’r Pennaeth cyn hir am ran yr Ysgol. Cytunodd pawb dylai rhodd Rali Ceredigion o £350 cael ei ddefnyddio i ariannu rhan o’r digwyddiad am ei fod i’r gymuned. Awgrymwyd y dylid chwarae cerddoriaeth o’r 1940s yn y cefndir yn y Neuadd pan mae pobl yn cael eu bwyd. Er hawster, efallai byddai’n well cynu ‘fire pit’ yng ngardd yr Ysgol yn dilyn y bwyd. Penderfynwyd i drefnu cyfarfod arall ym mis Mai i drefnu a chadarnhau trefniadau y digwyddiad yn unig. **(Gweithredu: Pawb)**Cynhelwyd cyfarfod nos Fawrth am 7yh ar 7/5/24 (gweler Agenda & Cofnodion). Penderfynwyd i BEIDIO dal y digwyddiad. | 7/5/24  |